О С Н О В Н О У Ч И Л И Щ Е „ Н Е О Ф И Т Р И Л С К И”

**5922 с. Обнова, ул. Заря № 18 тел. 0884473990 e-mail** [**ou\_n.rilski@abv.bg**](mailto:ou_n.rilski@abv.bg)

УТВЪРЖДАВАМ: …………….

ДИРЕКТОР

Ваня Радева

**П Р А В И Л Н И К**

**ЗА ОСИГУРЯВАНЕ НА БЕЗОПАСНИ УСЛОВИЯ НА ВЪЗПИТАНИЕ,**

**ОБУЧЕНИЕ И ТРУД ЗА УЧЕБНАТА 2024/ 2025 ГОДИНА**

**І ОБЛАСТ И РЕД ЗА ПРИЛАГАНЕ НА ПРАВИЛНИКА**

1. Правилникът се отнася за учениците, педагогическия и непедагогическия персонал в Основно училище „Неофит Рилски” с. Обнова, както и за лицата които по различни поводи се намират в училищната сграда.
2. За осигуряване на безопасни условия на възпитание, обучение и труд при провеждане на възпитанието, учебната, извънкласната и извънучилищна дейност и при извършване на трудови дейности се спазват установените в Република България единни правила за безопасност на труда.
3. Отговорност за изпълнението на правилника носи училищното ръководство.

**ІІ ПРАВА,ЗАДЪЛЖЕНИЯ И ОТГОВОРНОСТИ НА ДЛЪЖНОСТНИТЕ ЛИЦА И УЧАЩИТЕ ЗА ОСИГУРЯВАНЕ И СПАЗВАНЕ НА БЕЗОПАСНИ УСЛОВИЯ НА ВЪЗПИТАНИЕ, ОБУЧЕНИЕ И ТРУД**

**Педагогически персонал**

1. В началото на всеки срок класните ръководители и учителите запознават учениците с нормите за безопасност и условията на труд в класните стаи.
2. При провеждане на спортни игри, походи, състезания и други извънучилищни дейности класните ръководители и учители задължително инструктират учениците за поведението им като участници в похода, състезатели, пешеходци или пътници в транспортни средства.
3. Списъците на учениците от групите, заминаващи на поход, екскурзия и т.н. се предават на директора след провеждане на задължителния инструктаж заедно с маршрутния лист за придвижване на групата.

* При организиране на туристически пътувания с ученици се спазват разпоредбите на Наредбата за детските и ученическите туристически пътувания с обща цена, инициирани от институциите в системата на предучилищното и училищното образование.
* Ръководителите на туристическите пътувания, педагогическите специалисти и друг персонал от училището носят отговорност за опазване живота и здравето на учениците от момента на поемането им в сборния пункт, по време на пътуването и престоя им, до връщането им на родителите/настойниците.
* При организирано посещаване на различни културни и научни институции и прояви извън училище по време на учебната година в зависимост от темите в учебното съдържание педагогическите специалисти изискват информирано съгласие на родителите/настойниците на учениците, като за всяка организирана проява се спазва Наредба № 10 от 1.09.2016 г. за организация на дейностите в училищното образование.

1. При провеждане на общински, регионални и национални спортни състезания, участниците ученици задължително преминават през медицински преглед под ръководството на учителите по физическо възпитание.
2. Задължително е разглеждането на теми по Безопасност на движението в часа на класа.
3. Дежурните учители следят за нормално придвижване на учениците по коридорите и стълбищата в училищната сграда и следят за поведението на същите в класните стаи, коридорите и стълбищата.
4. Класните ръководители организират застраховането на учениците от паралелката.
5. Работещите се грижат за собствената си безопасност и за безопасността на лицата, които биха могли да пострадат от извършваната от тях дейност.
6. Да се спазват законните нареждания на прекия ръководител. Да не се започва работа без нареждане или разрешение от упълномощеното лице, т.е. да се работи само това, което е наредено, а не самоволно решено.
7. Работещите да познават и спазват установените правила/инструкции/ за осигуряване на противопожарна безопасност на работното място и територията на училището.

**Непедагогически персонал**

1. Да спазват установената трудова дисциплина, да изпълняват трудовите си задължения точно и добросъвестно.
2. Да се явяват на работа в състояние, което им позволява да изпълняват възлаганите им задачи и да не употребяват през работно време алкохол или друго упойващо вещество.
3. Да спазват правилата за здравословни и безопасни условия на труд, безопасността на движението и противопожарна охрана.
4. Да се грижат за собствената си безопасност и безопасността на лицата, които биха могли да пострадат при извършваната работа или дейност.
5. Да поддържат реда, необходимата чистота, културна и приветлива обстановка на работното си място.
6. Да не предприемат по своя инициатива работа, с която не са запознати и не им е възложена.
7. Да не работят с машини, които не познават.
8. Да поддържат и повишават знанията и квалификацията си по безопасните методи на работа.
9. Имат право да откажат изпълнението или да преустановят работа, когато възникне сериозна и непосредствена опасност за живота и здравето им, като незабавно уведомят незабавно прекия си ръководител.
10. Имат право да откажат изпълнението на работа, за която не са инструктирани или нямат изискващата се правоспособност.
11. Задължително е да се явяват на периодичен медицински преглед и изследване когато за това им е съобщено или в друг конкретен случай.
12. Чистачките/хигиенистките задължително забърсват с влажна кърпа всяка сутрин преди началото на учебните занятия всички чинове, маси, бюра, пейки, первази и повърхности.
13. Класните стаи и кабинети през всяко междучасие задължително се проветряват и почистват след приключване на учебните занятия.
14. През отоплителния сезон огнярят всяка сутрин проверява състоянието на радиаторите в училищната сграда и при нередности уведомява училищното ръководство.
15. Коридорите и стълбищата в училищната сграда се забърсват от чистачките след всяко междучасие.
16. Чистачките измиват прозорците всяка ваканция. Почистването се извършва след внимателното им отваряне като се спазват правилата за безопасност.
17. Пердета, мокети се перат всяка ваканция.
18. Училищният двор се почиства всяка сутрин.
19. След приключване на учебните занятия чистачките/хигиенистките задължително проверяват за забравени включени електрически уреди и осветление.
20. При пожар, аварии, земетресение, стихийно бедствие и др. чистачките обезпечават отварянето на вратите и изходите за евакуация.
21. Леснозапалими материали се съхраняват на строго определените за целта места.
22. Забранено е запалването на събраните отпадъци и листа в училищния двор.

**УЧЕНИЦИ - ЗАДЪЛЖЕНИЯ И ЗАБРАНИ:**

1/ Да изслушват внимателно инструктажа и да участват във всички форми на обучението по безопасност и хигиена на труд, обучение и възпитание, които се провеждат от учителите.

2/ Да се разписват за инструктажа, с което удостоверяват, че са им известни правилата за безопасност и се задължават най-стриктно да ги спазват.

3/ Да се включат в занятията по защита от бедствия, катастрофи и аварии, противопожарна защита , първа помощ и безопасност на движението, които ще се проведат по график.

Учениците имат право на:

Равен достъп до училищната компютърна мрежа и в Интернет, при спазване на следните правила:

* Училищната мрежа и Интернет се използват само за образователни цели.
* Забранено е използването на мрежата за извършване на незаконна дейност;
* Учениците не трябва да предоставят информация за себе си и за своите родители като име, парола, адрес, телефонен номер, месторабота, без предварително разрешение и знание от тях;
* Не се разрешава изпращане или публикуване на снимки на ученици или на техни близки, без предварителното съгласие на родителите;
* Учениците не трябва да приемат срещи с лица, с които се запознават в Интернет, освен със съгласието на родителите;
* Учениците са длъжни да информират незабавно лицето, под чието наблюдение и контрол работят, когато попаднат на материали с вредно или незаконно съдържание като порнография, проповядване на насилие и тероризъм, етническа и религиозна нетолерантност, търговия с наркотици, хазарт и др.
* Учениците не трябва да изпращат или да отговарят на съобщения, които са обидни, заплашващи или неприлични;
* Учениците не трябва да отварят приложения на електронна поща, получена от непознат подател;
* Забранено е изпращането на анонимни или верижни съобщения;
* Учениците не трябва да представят неверни данни за себе си;
* Забранено е използването на нелицензиран софтуер, на авторски материали без разрешение, както и всяка друга дейност, която нарушава авторско право;
* При работа в мрежата учениците трябва да уважават правата на другите и да пазят доброто име на училището.

**Учениците са длъжни:**

1/ При придвижване от дома към училище всеки ученик се задължава стриктно да спазва правилата за движение по пътищата.

2/ При пресичане на улиците при изходите на училището всеки ученик е длъжен да се огледа, ослуша и ако не идва превозно средство да премине.

3/ Да пресича улицата на определените за целта места / светофари и пешеходни пътеки тип „зебра”/

4/ Да се движат по тротоарите.

5/ Да бъдат много внимателни и спазват всички правила при каране на велосипед – движение в дясната част на пътното платно, даване на сигнал при завиване. Велосипедите да са технически изправни и оборудвани със светлоотразителни знаци. Да не се карат велосипеди при намалена видимост и хлъзгава настилка.

6/ Организирането на спортни игри и състезания в двора на училището става само с присъствието на учител. Ако топката падне на улицата, ученикът внимателно излиза на уличното платно под наблюдението на учителя.

7/ Пет минути преди започване на часа учениците заемат работните си места и спокойно изчакват идването на преподавателя.

**На учениците е строго забранено** :

1/ Самоволно да извършват поправки на електрически уреди, инструменти, ел. инсталации, контакти, ключове, мебели и др.

2/ Внасянето в сградата на училището на запалителни, взривни материали, опасни химикали / кибрит, запалки, бомбички, патрони, пиратки, киселини, основи, живак, фосфор/.

3/ Сядането на прозорците и парапетите и надвесването над тях.

4/ Влизането в кабинети и класни стаи в неучебно време без знанието на преподавателя.

5/ Пушенето в сградата на училището, училищния двор и прилежащите към него зони.

6/ Самоволно включване в отсъствието на учител на учебно-технически средства, ползването на химически реактиви, запалителни материали.

7/ Да играят с камъни, пръчки и остри предмети /ножици, игли, пергели, стъкла, триъгълници, ножове, гвоздеи и др./

8/ Внасянето в училище на семки, цигари, енергийни напитки, както и храни, незащитени от ХЕИ, с неясен произход и качество, продавани от случайни търговци.

9/ Тичането, скачането и боричкането по коридорите, в класните стаи и кабинетите.

10/ Паленето на огньове от отпадни и други материали в двора на училището.

11/ Забранява се качването по баскетболните табла, както и игрите в района на шахтата до столовата и канала в училищния двор.

12/ На учениците I - IV клас се забранява напускането на района на училището преди приключването на последния учебен час.

**Учениците нямат право да:**

1/ Накърняват с поведението си авторитета и достойнството на учители, служители и съучениците си, да прилагат физическо и психическо насилие върху тях.

2/ Унижава личното достойнство на съучениците си и упражнява физическо или психическо насилие върху тях, свързано с религиозни, етнически или полови различия.

**При провеждане на екскурзии на учениците се забранява**:

1/ Навеждането през прозорците на превозните средства, качването и слизането по време на движение, хвърлянето на предмети и др.

2/ Пушенето, употребата на алкохол и наркотични вещества.

3/ Катеренето по дървета, движението по неосигурени маршрути.

4/ Навеждането през прозорци, тераси, перила на хотели, туристически бази и др.

5/ Къпането във водни басейни, неосигурени със спасители и без разрешението на ръководителя.

6/ Закупуването на храни от улични търговци.

7/ Контактите с непознати лица в отсъствието на ръководителя на групата.

Учениците се задължават стриктно да спазват указанията на ръководителя на екскурзията.

**III. УСЛОВИЯ, ИЗИСКВАНИЯ И ПРАВИЛА ЗА БЕЗОПАСНО И ЗДРАВОСЛОВНО ПРОВЕЖДАНЕ НА ВЪЗПИТАНИЕТО, ОБУЧЕНИЕТО И ТРУДОВАТА ДЕЙНОСТ**

1. Работникът или служителят е длъжен да спазва правилата за ЗБУТ при изпълнение на работата, за която се е уговорил – чл. 126 т.6 от КТ.
2. При нарушаване на правилата за осигуряване на ЗБУТ се носи отговорност чл. 413 ал.1 от КТ.
3. При неизпълнение на задълженията си във връзка с осигуряване на ЗБУТ работодателят подлежи на наказание – чл.412 ал.2 от КТ.
4. Работодателят има право да налага наказания за неспазване на правилата за ЗБУТ чл. 404 от КТ.
5. Учителите разработват правила за БУОВТ по учебните предмети, по които преподават.
6. Забранява се влизането във физкултурния салон без присъствието на учител.
7. В часовете по физическо възпитание учениците са длъжни да бъдат със спортен екип и със спортни обувки съобразно изискванията на учителя.
8. Организацията, редът и дисциплината по време на занятия е задължение на всеки участник в учебния процес.
9. Учителят по физическо възпитание не носи отговорност за травми и наранявания по време на междучасие и неспазване на указанията за безопасност.
10. В началото на всяка учебна година класните ръководители запознават учениците с настоящия правилник.
11. Дежурните учители за деня извършват превантивен контрол по спазване на правилата за безопасност.
12. Парните и водогрейни котли се обслужват от лица, които са обучени и притежават степен на правоспособност.

**ІV. ПРОТИВОПОЖАРНА ОХРАНА**

**СЪЗДАВАНЕ НА УСЛОВИЯ ЗА НЕДОПУСКАНЕ НА ПОЖАРИ**

1.Да се изготви противопожарна Наредба, която да се утвърди от директора на учебното заведение и да се спазва от всички задължително.

2.Да се извършва постоянен контрол по ползването на ел. нагревателните уреди.

3.В коридорите и по стълбищата да не се съхраняват маси, чинове и други.

4.Изходите за евакуация да се поддържат годни.

5.В таванските и избените помещения да не се складират лесно запалими материали, да бъдат заключени и да няма свободен достъп да тях.

6.Противопожарните уреди и съоръжения да се поддържат в изправност и годност за използване.

7.Да се изготви план за евакуация на учениците при пожар , същият да бъде поставен на видно място в училищната сграда на всеки етаж и да се

Проиграва веднъж на учебен срок.

***Дейност в случай на пожар, авария или природно бедствие***

1. Да не се допуска паника и да се действа организирано и уверено.

2. При усещане на първите признаци на земетресение да не се напуска сградата самостоятелно от ученици или учители.

3. Да се заемат местата до вътрешните стени или коридорите, които са сравнително по-устойчиви на въздействието.

4. След преминаване на първия трус незабавно да се изключат отоплителните и нагревателните уреди в класните стаи, канцелариите, коридорите, работилниците, кабинетите, лабораториите и други.

5. След преминаване на първия трус под ръководството на учителите, организирано, при спазване на плана за евакуация да се напуснат класните стаи.

6. Да се слиза само по стълбищата, без да се ползва асансьор.

7. След напускане на сградата да не се застава на разстояние по-малко от височината ѝ.

8. Задължително е спазването от всички – трудов колектив и ученици на противопожарната наредба, утвърдена от директора.

9. При възникване на пожар е необходимо да се уведомят незабавно органите на противопожарната охрана, като се посочи и адресът на училището.

10. Да се започне незабавно гасене на пожара с наличните противопожарни съоръжения.

11. Организирано и без паника да се евакуират учениците, при спазване на плана за евакуация и конкретната пожарна обстановка.

12. Задимен участък да се преминава с поставена на дихателните органи мокра кърпа.

13. Директорът на училището и учителите напускат последни училищната сграда, след извеждане на всички ученици.

14. При разрастване на пожара да се вземат мерки за спасяване на ценно имущество и документация.

15. При пристигане на противопожарните коли да се информират служителите на СПАБ за следното:

* има ли ученици, неизведени от класните стаи и къде, кои помещения са обхванати от огъня и къде се разпространява;
* местата за съхраняване на леснозапалими течности.

**V. ПРОТИВОПОЖАРНИ ИЗИСКВАНИЯ ПРИ ПРОВЕЖДАНЕ НА МАСОВИ МЕРОПРИЯТИЯ**

1. За провеждане на масово мероприятие трябва да бъдат осигурени всички необходими средства за пожарогасене.
2. През време на масовото мероприятие при учениците трябва да присъства представител на училищното ръководство, който да следи и отговаря за спазване на всички правила за противопожарна охрана.
3. При провеждане на масово мероприятие е забранено:

* осъществяване на светлинни ефекти, които могат да причинят пожар;
* да се гаси напълно светлината в помещението;
* разполагане на маси, столове и други предмети по начин, който ще затрудни бързото му напускане.

**VI. ПРАВИЛА И ИЗИСКВАНИЯ ЗА ОСИГУРЯВАНЕ НА БЕЗОПАСНОСТ ПРИ ЗЛОНАМЕРЕНО АНОНИМНО ТЕЛЕФОННО**

При получаване на сигнал за злонамерено анонимно телефонно обаждане действа следният регламент:

1. Заплахата от полученото анонимно телефонно обаждане се приема като реална.

2. При възможност се провежда максимално продължителен разговор с подателя на сигнала с цел придобиване на конкретна информация за евентуалното място, време и мотиви за осъществяване на заплахата, както и за характерни особености, които могат да дадат насоки за лицето, подаващо сигнала.

3. Своевременно се уведомяват отговорника по безопасност и здраве и директора на училището за сигнала.

4. Длъжностните лица в съответните помещения и прилежаща територия извършват/организират бърз оглед за наличие на съмнителни предмети или вещества, като уведомяват отговорника по безопасност и здраве и директора за резултатите.

5. Когато злонамереното анонимно телефонно обаждане е получено в училището, ръководителят уведомява единния европейски номер за приемане на спешни повиквания 112 и началника на регионалния инспекторат по образование за получения сигнал и информира за състоянието на помещенията и прилежащата територия на обекта с цел локализиране на евентуална последваща проверка.

6. При липса на установени съмнителни предмети или вещества след огледа и съгласувано с органите на МВР директорът може да вземе решение за продължаване на учебния процес и дейността, без да се предприемат мерки за евакуация и последваща проверка.

7. При откриване на подозрителен предмет или вещество и след съгласуване с органите на МВР, директорът взема решение за предприемане на действия по евакуация на деца, персонал и други пребиваващи в сградата лица.

8. Чрез предвидените за целта съоръжения се вземат мерки за локализиране на зони с открити подозрителни предмети или вещества и недопускане на контакт с тях.

9. Евакуацията се извършва, съгласно предварително разработен и утвърден план, без да се допуска паника и хаос.

10. При евакуация пребиваващите в обекта вземат багажа си, за да улеснят последващата проверка от органите на МВР и подпомагащите ги длъжностни лица от училището.

11. Приоритетно се евакуират лицата, които са в близост до открития съмнителен предмет/вещество или застрашени помещения/сгради, както и най-малките деца/ученици.

12. При евакуация се вземат мерки за недопускане на влизането на лица в застрашения обект/помещение, с изключение на органите на МВР и подпомагащите ги длъжностни лица от училището.

13. Евакуираните деца/ученици и персонал се извеждат в определените безопасни места.

14. Проверява се броят на евакуираните лица.

15. Органите на МВР оказват съдействие при евакуацията, като отцепват района на застрашения обект и подпомагат бързото настаняване на евакуираните в определените безопасни места за временно настаняване.

16. Извършва се последваща проверка и претърсване от органите на МВР, в съответствие със събраната максимално обективна информация за реалната обстановка в застрашения обект. За проверката и претърсването органите на МВР се подпомагат от длъжностни лица от училището за оказване на съдействие.

17. След извършване на проверка на обекта от страна на органите на МВР се подписва констативен протокол, след което директорът взема решение за възстановяване на учебния процес.

18. Когато сигналът за злонамереното анонимно телефонно обаждане е получен чрез европейския номер за приемане на спешни повиквания 112, органите на МВР уведомяват директора на училището, който предприема своевременното изпълнение на по-горе разписаните действия.

**VII. ДОЛЕКАРСКА ПОМОЩ**

1. Да се ползват правилата, предназначени за обучение на работниците и служителите за оказване на първа долекарска помощ при увреждане здравето на хора при трудовата им дейност, утвърдени от министъра на здравеопазването и министъра на труда и социалните грижи.

2. Спазването на Правилата за оказване на първа долекарска помощ, утвърдени на основание чл. 276, ал. 1 и ал. 2 от КТ е задължително.

3. При изпадане на ученици в гърч да се запази спокойствие, да се постави детето далеч от остри и горещи предмети, да се разхлабят пристягащите дрехи, да се постави тялото в странично положение и да се повика веднага училищният лекар или медицинското лице, обслужващо училището. Да не се правят опити за ограничаване на гърчовите движения и свестяване *(пръскане с вода и изкуствено дишане, които влошават състоянието на детето)*, да се изнесе на свеж въздух пострадалият и да не се дават течности и вода през устата.

4. При настъпване на алергичен шок на мястото на инфектиране да се постави турникет.

5. Медицинското лице в училището обучава групи от класовете за оказване на първа долекарска помощ при токов удар, изгаряне, порезни рани и счупване на крайници.

6. При колапс да се напляска лицето и да се напръска с вода, да се дадат тонизиращи напитки или вода.

7. При травматизъм да се направи компресивна превръзка, при счупване на крайник или открита фрактура да не се предприема нищо. При внезапно падане пострадалият се оставя на мястото на произшествието до идването на медицинския специалист, като се отстраняват наблюдателите и се оставят само двама преки свидетели на произшествието.

8. При повръщане да не се дават вода или течности през устата.

9. При удар от електрически ток да се освободи пострадалият от проводника при сигурни предпазни мерки – с дървен предмет. Пострадалият да се постави на пода с обърнати настрани глава без възглавница и да се започне външен сърдечен масаж, след което вдишване уста в уста или уста в нос.

**VIII.** **ТРУДОВИ ЗЛОПОЛУКИ**

1. За трудови злополуки се считат всички травматични увреждания, станали по време и във връзка или по повод на извършваната работа, както и всяко увреждане на здравословното състояние, настъпило в резултат на изпълняваните трудови задължения.

2. Регистрират се всички трудови злополуки, които са станали с работници или служители и са предизвикали загубване на работоспособност за един или повече дни.

3. За всяка трудова злополука самият пострадал или най-близкият свидетел на злополуката незабавно уведомява директора.

4. Трудовата злополука се установява от директора на училището с акт в тридневен срок, считано от деня на злополуката, а професионалното заболяване – в тридневен срок от неговото констатиране от съответните здравни органи.

5. Директорът на училището организира регистрирането, отчитането и анализирането на трудовите злополуки и професионални заболявания по установения в Република България ред.

6. Директорът на училището незабавно уведомява началника на РУО, регионалната инспекции по труда, органите на МВР, прокуратурата и Гражданска защита в случаите на тежки или със смъртен изход трудови злополуки и тежки аварии.

7. Мерки за предотвратяване на трудовите злополуки и на общите и професионални заболявания се вземат от директора на училището.

**IX. ИНСТРУКТАЖИ И ОБУЧЕНИЯ ПО БЕЗОПАСНОСТТА, ХИГИЕНАТА НА ТРУДА И ПРОТИВОПОЖАРНАТА ОХРАНА**

1. Директорът на училището задължително с писмена заповед създава организация за цялостното провеждане на видовете инструктажи, техният обхват, продължителност, тематика и програми, както и длъжностните лица, които ще ги провеждат.

2. Инструктажите се провеждат от длъжностни лица с техническо или друго подходящо образование и съответен опит през време на работа, като разходите за това не са за сметка на инструктираните.

3. Инструктажи за осигуряване на безопасни условия за възпитание, обучение и труд се провеждат от учители или от оторизирани лица когато ученици, педагогически специалисти и непедагогически персонал или лица от други организации извършват самостоятелно или съвместно следните дейности:

* ремонт, монтаж и демонтаж на апарати и съоръжения;
* ремонт на различни видове инсталации – електрически, отоплителни, вентилационни, климатични, водопроводни и канализационни;
* строително-монтажни дейности на училищната сграда или двора на училището;
* товаро-разтоварни или транспортни дейности.

4. Директорът на училището **ежегодно** организира форми за повишаване на знанията по безопасността, хигиената на труда и противопожарната охрана на длъжностните лица, които ръководят и управляват трудови и учебни процеси и на тези, определени да провеждат инструктажи.

5. С всички работници, служители и ученици да се проведат инструктажи за безопасни условия на възпитание, обучение и труд и безопасните методи на работа.

6. Директорът да организира провеждането на периодично обучение и инструктаж по правилата за осигуряване на безопасни условия на възпитание, обучение и труд.

7. **Задължително е документирането на проведените видове инструктажи**.

8. Не се допускат на работа лица, които не са инструктирани.

9. Контролът по спазването на изискванията за организацията, реда и условията за провеждане и документиране на видовете инструктажи се осъществява от директора.

10. Въвеждането, воденето, съхранението и контролът по документацията за дейностите, осигуряващи здравословни и безопасни условия на обучение и труд се изпълнява от директора на училището или от упълномощено длъжностно лице.

Настоящият правилник влиза в сила от началото на учебна 2024/ 2025г.

Запознати:

Иван Йорданов Атанасов - Асен Сашев Асенов -

Маргарита Тодорова Александрова - Малинка Валериева Христакиева -

Силвия Борисова Георгиева - Румен Георгиев Илиев -

Айтен Юнусова Марчева - Ива Пламенова Камрашева -

Даниела Вескова Матеева Даниел Иванов Цеков -

Любов Димитрова Иванова - Верка Тодорова Божинова -

Теодора Иванова Кирилова - Петя Христова Донева -